Document ID: /roh_data/filtered/fineweb-2-filterrobots_roh.jsonl.gz/49522

Suenter la partenza nauscha en la stagiun d’enviern nodan las Pendicularas Svizras il schaner buns resultats. Naiv fin giu en la Bassa e temperaturas fraidas hajan procurà per dapli traffic sin las pistas, scrivan las Pendicularas Svizras. Grazia a las navadas dals ultims dis sajan er las previstas per il temp da vacanzas da sport fitg bunas.
Tuttina sa sviluppan las cifras da regiun a regiun fitg differentamain – uschia noda per exempel il Tessin quasi in plus da 98%. Ed era il Grischun noda tenor quest monitoring in plus da 8,8% dapli giasts e da 5,3% dapli svieuta da transport.
Ils perdiders en cumparegliaziun cun l’onn avant èn las destinaziuns en la Surselva Bernaisa, en il Vad ed il chantun Friburg.
RR novitads 12:00